पाएं अपने शहर की ताज़ा ख़बरें और फ्री ई-पेपरडाउनलोड करें
कोविड महामारी में मई का पहला बुधवार जिले के लिए सबसे अधिक घातक साबित हुआ है। बुधवार को पहली बार एक ही दिन में भवानीगढ़ के 29 वर्षीय युवक समेत 19 संक्रमित लोगों ने दम तोड़ दिया है जबकि 236 लोग पॉजिटिव पाए गए हैं। पॉजिटिवों में दिड़बा से आप विधायक एडवोकेट हरपाल चीमा भी शामिल हैं, जो पंजाब विधानसभा में नेता विपक्ष हैं। मई के 5 दिनों में ही जिले में 67 लोगों की जान जा चुकी है। जबकि 1056 लोग संक्रमित पाए गए हैं। ऐसे में जिले में मौत का आंकड़ा 400 क्रॉस कर 401 तक जा पहुंचा है। पिछले 9 दिनों में ही 100 मरीज दम तोड़ चुके हैं। पाए गए सबसे पहले 100 मरीजों की मौत 91 दिनों में हुई थी। मई के 5 दिनों में ही 1056 लोग संक्रमित मिले हैं। अभी जिले के 520 लोगों की रिपोर्ट पेंडिंग है। सरकारी अस्पतालों के कोविड वार्ड भी मरीजों से भर गए हैं। संगरूर समेत मालेरकोटला कोविड वार्ड में बेड फूल हो चुके हैं।
कोविड वार्ड फुल, डॉक्टर बोले- हालात ठीक नहीं
कोविड वार्ड के हालात ऐसे हैं कि बेड फुल होने लगे हैं। संगरूर कोविड वार्ड में 60 में 52 और मालेरकोटला में 50 में 33 बेड भर चुके हैं। जिला सेहत अधिकारी एसजे सिंह का कहना है कि हालात अच्छे नहीं है। वर्तमान समय में बेड कब समाप्त हो जाएं कुछ नहीं कहा जा सकता है। संगरूर में अगले दो दिनों में 50 बेड बढ़ाए जा रहे हैं। पॉजिटिव मरीजों में सबसे अधिक संगरूर ब्लॉक में 49, मालेरकोटला 36, सुनाम 31, धूरी 29, भवानीगढ़ 16, शेरपुर 16, लौंगोवाल 15, मूनक 13, अमरगढ़ 13, कोहरियां 8, अहमदगढ़ 8 और फतेहगढ़ पंजगराइयां में 2 मरीज मिले हैं। अब जिले में पॉजिटिव मरीजों की संख्या 9673 हो गई है जिसमें 1638 मरीज एक्टिव हैं।
मरने वालों में संगरूर ब्लॉक के ही तीन मरीज
मृतकों में संगरूर ब्लॉक के 3, फतेहगढ़ पंजगराइयां के 2, धूरी काे 2, अहमदगढ़ के 1, भवानीगढ़ के 29 वर्षीय युवक समेत 3, शेरपुर में 1, लौंगोवाल में 3 मरीजों की मौत हुई। शेरपुर के 65 वर्षीय बुजुर्ग, कोहरियां के 65 वर्षीय बुजुर्ग, मूनक की 65 वर्षीय बुजुर्ग महिला ने दम तोड़ा है। चार लोगों ने संगरूर के सिविल अस्पताल और 2 ने मालेरकोटला अस्पताल में दम तोड़ा है। मरने वालों में 8 पुरूष और 11 महिलाएं शामिल हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva bho_Deva hin_Deva hin_Deva hin_Deva zho_Hant eng_Latn